پھم اِتگ اے گپّ ھو ما چُنت سد سالاں چہ رند
مئے اُمیت ءِدَھل جھ جنت کھریں ڈُکّالاں چہ رند
زھگی گوازی ءِ نہ اِنت کہ لیب لیب ءَ پَتّو کئیت
وژدلی ءِ کئیت منزل بازیں جنجالاں چہ رند
ما دپ ئے دوست ءُدل ئے دُرستان زانیں چو مچار
بیت بُنگیج ھرچ چالے دژمن ءِ چالاں چہ رند
گار ءُ بیگواہ بیت پمیشکا بزگیں کیچ ءِ چنال
شَنگر ءُتاکاں اوں دْروہ اِت مُھکمیں ٹالاں چہ رند
تھترین ءَ چہ گْوجاں یکروچے من تی روتگاں
تو نہ بئے برجاہ وتی بُن بِیھی اُنڈالاں چہ رند
مئے تپاکی ءِ سگار ءَ گُڈّ اِت اَنت تی بور ءِ پاد
تی کُمیت دیم ءَنہ جُبز اِیت ھُکّوئیں نالاں چہ رند
جزم زاناں کئیت آ روچ بیت ھر جاہ ءَ گوشگ
وش نہ اِنت برجان ھچ گال چہ تی گالاں چہ رند